### Vyhodnotenie 55. ročníka postupovej súťaže žiakov stredných škôl

### v spracovaní informácií na počítači (SIP)

### celoštátne kolo

### (písanie na počítači, úprava textu na počítači, worprocessing)

Štátny inštitút odborného vzdelávania v Bratislave je odborný, metodický a organizačný garant súťaže v zmysle Štatútu a plní úlohu metodickú, odbornú od školských kôl cez krajské súťaže a celoštátne kolo koordinuje aj organizačne a technicky.

Súťaž sa uskutočňuje podľa organizačného a súťažného poriadku v troch postupových kolách: 1. školské kolo, 2. krajské kolo, 3. celoštátne kolo.

Na celoštátne kolo nadväzuje každé dva roky medzinárodná súťaž, ktorá je organizovaná vždy v inej krajine, ktorá je členom medzinárodnej organizácie INTERSTENO.

Víťazi celoštátneho kola sa pravidelne v minulých ročníkoch zúčastňovali na medzinárodnej súťaži INTERSTENO.

Zasadnutie celoštátnej komisie sa konalo online 20. 01. 2021, pred konaním krajských kôl a celoštátneho kola. Účastníci prerokovali organizačné zabezpečenie, program a hodnotenie súťaže podľa organizačného a súťažného poriadku. Vypracovali a schválili MANUÁL k priebehu prípravy technickej podpory 55. ročníka Súťaže spracovanie informácií na počítači 2021 – dištančne organizácie krajských kôl a celoštátneho kola. Členovia Celoštátnej odbornej komisie (COK) sa dohodli na úlohách a zostavení odborných komisií v súťažných disciplínach, na opravách a hodnotení súťažných prác.

Súťažné texty vypracovali autori na základe poverenia ŠIOV-om. Pre krajské kolo i pre celoštátne kolo súťaže pripravili zadanie:

1. pre súťažnú disciplínu (písanie na počítači) - Ing. Antónia Černeková,

2. pre súťažnú disciplínu (úprava textu na počítači) - Ing. Alžbeta Balková,

3. pre súťažnú disciplínu (wordprocessing) – Mgr. Marcela Peničková, Ing. Valéria Brenišinová.

1. **Školské kolá súťaže**

Školské kolá súťaže stredných škôl v spracovaní informácii na počítači sa uskutočnili na jednotlivých školách do 22. decembra 2020 a prihlášky do krajských kôl boli zasielané členom COK jednotlivých krajov, ktorí koordinovali priebeh krajskej súťaže.

Zadania si vytvorila na všetky tri disciplíny každá škola sama. V prvej disciplíne odpis textu do krajského kola mohli postúpiť iba žiaci, ktorí dosiahli 270 čistých úderov za minútu a percento presnosti nemali horšie ako 0,25 %. V druhej disciplíne úprava textu do krajského kola mohli postúpiť iba študenti, ktorí dosiahli 7000 bodov. V tretej disciplíne si školy určili sami, ktorí študenti pôjdu reprezentovať školu.

1. **Krajské kolo súťaže**

Krajské kolá súťaže stredných škôl v spracovaní informácii na počítači sa konala vo všetkých krajoch. Súťaž sa uskutočnila 10. 02. 2021. Celkový priebeh súťaže bol vo všetkých krajoch plynulý a bezproblémový. Krajské kolá sa konali dištančne pomocou online softvérov. Súťažné práce prvej disciplíny písanie na počítači sa vyhodnocovali pomocou programu ZAV-JURY, druhú disciplínu úprava textu na počítači opravovali poverení členovia krajskej odbornej komisie (KOK). Oprava súťažných prác z wordprocessingu je odborne aj časovo veľmi náročná.

Zhodnotenie úrovne vedomostí žiakov:

Zvyšuje sa kvalita súťaže a stále je záujem o tento druh súťaže zo strany žiakov i učiteľov. Tento rok je poznačený Covid-19 a z tohto dôvodu bola aj nižšia účasť na krajskom kole oproti minulým ročníkom. Učitelia sa aj v tomto neľahkom čase venujú talentovaným žiakom a rozvíjajú ich schopnosti a zručnosti. Najviac účastníkov krajských kôl (KK) bola v prvej súťažnej disciplíne písanie na pc, ktorej sa žiaci môžu venovať aj doma sami bez podpory učiteľa. Menej žiakov sa zapojilo do druhej a tretej disciplíny, v ktorých žiaci pracujú v spolupráci s učiteľom. Tieto súťažné disciplíny sú veľmi náročná a vyžaduje si skutočnú zručnosť v práci s počítačom. Všetky 3 súťažné disciplíny zvyšujú počítačovú gramotnosť žiakov a schopnosť efektívneho využívania počítačov, čo prispieva k lepšiemu uplatneniu sa žiakov na trhu práce.

Do súťažnej disciplíny wordprocessing sa zapojili i žiaci z iných škôl ako obchodných akadémií, t. j. aj z gymnázií, SOŠ, SPŠ, v ktorých sa vyučuje predmet informatika, aplikovaná informatika a pod. Prepojenie predmetov administratíva a korešpondencia a informatika je pre prax a budúcnosť našich študentov veľmi dôležitá. Súťaže v spracovaní informácií na počítači prispievajú k zvýšeniu počítačovej gramotnosti žiakov i k podpore odborného vzdelávania. V tomto ročníku sme zabezpečili opravu súťažných prác vo všetkých kolách vďaka pomoci a ochote pedagógov našich škôl.

Žiaci sa do súťaže prihlasujú na základe vyplnenia prihlášky, pričom žiak môže súťažiť vo viacerých súťažných disciplínach vzhľadom na to, že ide o 3 samostatné súťažné disciplíny. Do krajského kola postupovali žiaci na základe najlepších výsledkov dosiahnutých v školských kolách.

**Uskutočnili sa nasledujúce disciplíny:**

1. **písanie na počítači** - 10-minútový odpis textu z papierovej predlohy, počet súťažiacich: 146,
2. **úprava textu na počítači** – úprava textu pomocou korektorských značiek, počet súťažiacich: 35,
3. **profesionálne spracovanie textu** – wordprocessing, počet súťažiacich:30.

Na krajských kolách sa **zúčastnilo 49 stredných škôl**, celkom **211 žiakov.**

Zloženie stredných škôl:

* obchodné akadémie 33,
* technické akadémie 1,
* súkromné školy 1,
* hotelová akadémia 2,
* gymnázium 1,
* SPŠ 3,
* SOŠ 5,
* spojené školy 3.

**Vekové zloženie zúčastnených žiakov (podľa ročníkov štúdia):**

1. ročník: 5,

2. ročník: 57,

3. ročník: 57,

4. ročník: 66,

5. ročník: 12.

Krajské kolá súťaže SIP sa uskutočnilo v súlade s platným súťažným a organizačným poriadkom a vypracovaným časovým harmonogramom.

Opravu a vyhodnotenie súťažných prác uskutočnili členovia krajských súťažných komisii pre súťaž SIP, vyhodnotenie prác je v súlade s platným súťažným poriadkom.

Výsledkové listiny za jednotlivé súťažné disciplíny boli zaslané predsedníčke COK a následne vyhodnotené s postupom na celoslovenské kolo. Do celoslovenského kola postúpili žiaci na základe výkonov v krajských kolách a po splnení kritérií stanovených súťažným poriadkom.

V 1. disciplíne – písanie na počítači môže postúpiť 20 súťažiacich, v 2. disciplíne úprava textu na počítači – UTX 12 súťažiacich, a v 3. disciplíne – profesionálne spracovanie textu – wordprocessing 12 súťažiacich.

Neustále z roka na rok zvyšujúci sa výkon čistých úderov za minútu alebo udržiavanie si výkonu je dôkazom, že žiakov práca na počítači baví, pracujú na sebe, venujú sa zvyšovaniu rýchlosti i presnosti.

Celkovo sa do súťaže zapojilo 49 stredných škôl a 211 žiakov.

1. **Celoštátne kolo súťaže**

Realizáciou 55. ročníka celoštátneho kola súťaže žiakov stredných škôl v spracovaní informácií na počítači bola poverená **Stredná odborná škola dopravná**, Zelená 2, 036 01 Martin-Priekopa – PhDr. Jarmila Matejčíková, riaditeľka školy

Celoslovenské kolo súťaže žiakov stredných škôl v spracovaní informácií na počítači sa uskutočnilo v dňoch 23. 03. 2021 až 25. 03. 2021. V tomto roku sa celoslovenské kolo konalo v online priestore za technickej pomoci CVTI SR ŠVS Banská Bystrica. Technickú podporu zabezpečovali Mgr. Stanislav Slačka a Michal Prokaj, Bc.

**Celoštátna súťažná komisia pracovala v zložení:**

Ing. Vlasta Púchovská, ŠIOV Bratislava, Ing. Alžbeta Balková, OA Prievidza - predseda COK SIP, Ing. Ivona Berdáková, OA Račianska, Bratislava, Ing. Antónia Černeková, OA Senica, Ing. Milada Adamcová, OA Dolný Kubín, Ing. Miriam Hasajová SOSE Spišská Nová Ves, Ing. Magdaléna Závacká, OA Poprad, Mgr. Eva Balážová, SOŠ hotelových služieb a obchodu.

**Členkami súťažnej komisie odpis boli:**

Predseda : Ing. Antónia Černeková, Obchodná akadémia Senica,

Členovia: Ing. Milada Adamcová, Obchodná akadémia Dolný Kubín,

Ing. Miriam Hasajová, Stredná odborná škola ekonomická Spišská Nová Ves.

**Členkami súťažnej komisie úprava textu na počítači boli:**

Predseda : Ing. Magdaléna Zavacká, Obchodná akadémia Poprad,

Členovia: Ing. Ivona Berdáková, Obchodná akadémia Račianska Bratislava,

Mgr. Oľga Feješová, Obchodná akadémia Dolný Kubín.

**Členkami súťažnej komisie wordprocessing boli:**

Predseda : Mgr. Viera Rosová, Obchodná akadémia Senica,

Členovia: Ing. Alžbeta Balková, Obchodná akadémia Prievidza,

Ing. Viera Hofierková Dekanová, Obchodná akadémia Prievidza,

Ing. Valéria Brenišinová, Obchodná akadémia Poprad,

Mgr. Eva Balážová, SOŠ hotelových služieb a obchodu.

Do celoštátneho kola postúpilo: **20 žiakov - v písaní na počítači, 12 žiakov - v úprave textu na počítači, 12 žiakov - vo wordprocessingu.**

V tomto ročníku mal najväčšie zastúpenie Trenčiansky samosprávny kraj, postúpilo z neho 16 žiakov.

Realizačný tím školy vynaložil veľké úsilie na zabezpečenie dobrého priebehu celoštátneho kola. Jednotlivé kategórie mali vytvorené samostatné stretnutia v aplikácii MS Teams. Súťažiaci mali pridelené štartovacie čísla na základe štartovacej listiny, ktoré boli použité na identifikáciu súťažných prác.

1. **Analýza výsledkov v súťažnej disciplíne: písanie na počítači**

V tejto disciplíne súťažilo 20 žiakov.

Limit stanovený na postup do celoštátneho kola súťaže bol najvyšší výkon zo všetkých krajov do počtu možného postupu a to 20 súťažiacich pri percente presnosti do 99,75. Za chybu sa odpočítavalo 50 trestných bodov. Štyri práce boli vyradené pre prekročenie limitu percenta chýb.

Najvyšší výkon dosiahol a majstrom Slovenskej republiky sa stal Martin Kozáček, Obchodná akadémia, Veľká okružná 32, 011 57 Žilina, 473,2 čistých úderov na minútu.

Skladba postupujúcich žiakov podľa ročníkov: 5. ročník - 0 žiakov, 4. ročník - 8 žiakov, 3. ročník - 6 žiaci, 2. ročník - 3 žiaci, 1. ročník – 2 žiak.

Počet súťažiacich: 20, z toho 9 chlapcov a 11 dievčat.

1. **Analýza výsledkov v súťažnej disciplíne: úprava textu na počítači - UTX**

V 2. súťažnej disciplíne súťažilo 12 žiakov, všetci súťažiaci vykonali viac ako 60 korektúr. Najvyšší výkon dosiahla a majsterkou Slovenskej republiky sa stala Lenka Roháčová, Obchodná akadémia, F. Madvu 2, 971 01 Prievidza, ktorá vykonala 96 korektúr s 3 chybami a dosiahola 8 800 výsledných bodov.

Skladba žiakov podľa ročníkov: 5. ročník - 2 žiaci, 4. ročník - 2 žiaci, 3. ročník - 3 žiaci, 2. ročník - 5 žiakov, 1. ročník - 0 žiakov.

Počet súťažiacich: 12, z toho 3 chlapci a 9 dievčat.

1. **Analýza výsledkov v súťažnej disciplíne: wordprocessingu – profesionálne spracovanie textu na počítači.**

V súťažnej disciplíne do celoštátneho kola postúpilo 12 žiakov. V krajskom kole bolo zadanie pripravené na dĺžku času 60 minút. V celoštátnom kole bolo zadanie náročnejšie, stanovený čas na spracovanie zadania bolo 90 minút. Súťažiaci dosiahli veľmi pekné výsledky. Absolútnym víťazom a majsterkou Slovenskej republiky sa stala Lenka Roháčová, Obchodná akadémia, F. Madvu 2, 971 01 Prievidza, ktorá dosiahla 94,00 % dosiahnutých bodov.

Skladba žiakov podľa ročníkov: 5. ročník - 0 žiakov, 4. ročník - 7 žiakov, 3. ročník - 2 žiaci, 2. ročník - 3 žiaci, 1. ročník - 0 žiakov.

Počet súťažiacich:12, z toho 4 chlapci a 8 dievčat.

Súťažné práce v kategóriách písania na počítači a úprava textu na počítači boli opravované pomocou softvéru ZAV za pomoci Ing. Heleny Zaviačičovej. Následné odborné hodnotiace komisie (OHK) skontrolovali zaslané výsledky. Kategória wordprocessing bola opravovaná ručne členkami OHK.

Celoslovenské kolo súťaže SIP sa uskutočnilo v súlade s platným súťažným a organizačným poriadkom a vypracovaným časovým harmonogramom. Súťažné texty vypracovali autori na základe poverenia ŠIOV-om. Opravu a vyhodnotenie súťažných prác uskutočnili členovia súťažných komisii pre súťaž SIP, vyhodnotenie prác je v súlade s platným súťažným poriadkom.

**Štatistické vyhodnotenie celoštátneho kola súťaže v spracovaní informácií na počítači**

**Termín súťaže: 23. 03. 2021 až 25. 03. 2021**

**Organizátor: Stredná odborná škola dopravná Martin - Priekopa**

1. **Počet zúčastnených škôl: 12 stredných odborných škôl**, celkom **42 žiakov**

**Názov školy a miesto:**

* Obchodná akadémia, Akademika Hronca 8, Rožňava
* Obchodná akadémia, Dlhá 256, 905 80 Senica
* Obchodná akadémia, Radlinského 1725/55, 026 01 Dolný Kubín
* Obchodná akadémia, Tehelná 4, Hlohovec
* Obchodná akadémia – Kereskedelmi Akadémia, K. Mikszátha 1, Rimavská Sobota
* Obchodná akadémia M. Hodžu, M. Rázusa 1 , 911 29 Trenčín
* Obchodná akadémia Prievidza, F. Madvu 2, 971 29 Prievidza
* Obchodná akadémia, Komenského 1, Humenné
* Obchodná akadémia, Kukučínová 2, Trnava
* Obchodná akadémia, Murgašova 94, Poprad
* Obchodná akadémia, Nevädzová 3, Bratislava
* Obchodná akadémia, Polárna 1, Košice
* Obchodná akadémia, Veľká okružná 32, Žilina
* SOŠ ekonomická, Stojan 1, Spišská Nová Ves, Stojan 1, 052 01 Spišská Nová Ves
1. **Štruktúra zúčastnených škôl + počet:**

obchodné akadémie: 13,

SOŠ: 1,

SPŠ 0,

Súkromná spojená škola: 0,

Spojená škola 0.

1. **Počet súťažiacich žiakov spolu: 44 žiakov**

v písaní na počítači: 20 žiakov

v úprave textu na počítači: 12 žiakov

v profesionálnom spracovaní textu - wordprocessingu: 12 žiakov

Pozn.: Niektorí žiaci súťažili aj v 2 súťažných disciplínach.

1. **Vekové zloženie zúčastnených žiakov (podľa ročníkov štúdia):**

1. ročník: 2,

2. ročník: 11,

3. ročník: 11,

4. ročník: 16,

5. ročník: 2.

1. **Najúspešnejšie školy:**

Obchodná akadémia Prievidza, F. Madvu 2, 971 29 Prievidza,

Obchodná akadémia, Akademika Hronca 8, 048 01 Rožňava.

.

1. **Najúspešnejší súťažiaci žiaci na celoštátnom kole súťaže SIP:**

písanie na PC:

1. Martin Kozáček, Obchodná akadémia, Veľká okružná 32, 011 57 Žilina
2. Kristián Hauswirth, SOŠ ekonomická, Stojan 1, 052 01 Spišská Nová Ves
3. Lukáš Blaho, Obchodná akadémia, F. Madvu 2, 971 29 Prievidza
4. Terézia Polakovičová, Obchodná akadémia, Kukučínova 2, 917 29 Trnava
5. Markéta Vinklerová, Obchodná akadémia, Dlhá 256, 905 80 Senica

úprava textu na PC:

1. Lenka Roháčová, Obchodná akadémia Prievidza, F. Madvu 2, 971 29 Prievidza,
2. Sabina Chvojková, Obchodná akadémia Prievidza, F. Madvu 2, 971 29 Prievidza,
3. Simona Cibulková, Obchodná akadémia, Komenského 1, 066 01 Humenné
4. Henrich Palečko, Obchodná akadémia, Akademika Hronca 8, 048 01 Rožňava,
5. Nikola Liptáková, Obchodná akadémia, Akademika Hronca 8, 048 01 Rožňava.

wordprocessing:

1. Lenka Roháčová, Obchodná akadémia Prievidza, F. Madvu 2, 971 29 Prievidza,
2. Patrik Belan, Obchodná akadémia Prievidza, F. Madvu 2, 971 29 Prievidza,
3. Denisa Richterová, Obchodná akadémia Prievidza, F. Madvu 2, 971 29 Prievidza,
4. Roland Čiscoň, Obchodná akadémia Prievidza, F. Madvu 2, 971 29 Prievidza,
5. Viktória Tkáčiková, Obchodná akadémia, F. Madvu 2, 971 29 Prievidza.

 Ing. Alžbeta Balková

 predsedníčka

 celoslovenskej odbornej komisie